มันนี่ทูเดย์
นายสมพร จิตเป็นธม เลขาธิการกองทุนการออมแห่งชาติ (กอช.) เปิดเผยว่า
22 ส.ค. 2558

กอช.รุกหวังเพิ่มยอดสมาชิก 6 แสนราย
นายสมพร จิตเป็นธม เลขาธิการกองทุนการออมแห่งชาติ (กอช.) เปิดเผยว่า ในเดือน ก.ย.จะลงพื้นที่ภาคใต้กลุ่มเป้าหมายคือ บ้าน วัด โรงเรียน โดยในปีนี้ตั้งเป้าเพิ่มสมาชิกได้อย่างน้อย 6 แสนราย คาดว่ามีเงินสมทบไม่น้อยกว่า 600 ล้านบาท จากวันแรกมีผู้สมัครกว่า 1.5 แสนราย นอกจากนี้ยังมีแนวคิดปล่อยกู้ให้สถาบันการเงิน 3 แห่งคือ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน และธนาคารกรุงไทย ไปปล่อยกู้ต่อให้สมาชิกด้วยดอกเบี้ยพิเศษ 
กรมศุลฯ ประมูลรถหรู-บิ๊กไบค์ 579 คัน
นายจำเริญ โพธิยอด รองอธิบดีกรมศุลกากร เปิดเผยว่า กรมศุลกากรจัดขายทอดตลาดรถยนต์หรูและรถจักรยานยนต์บิ๊กไบค์ของกลาง โดยวิธีประมูลด้วยวาจา ครั้งที่ 2 ระหว่างวันที่ 25-26 ส.ค.นี้ ณ กรมศุลกากร คลองเตย รวม 579 คัน คาดว่าจะขายได้ไม่ต่ำกว่า 500 ล้านบาท